
HE TORRES COLOMER: PRESIDENTE DA DEPUTACIÓN DA CORUÑA 


Moi especialmente a provincia da Coruña e máis 
en concreto Ferrol teñen ofrecido, no decorrer do tempo, 
moito a canto significa a creatividade pictórica. Mestres, 
autores artistas que todos lembramos e que seguen alon- 
gando ese renacer. Xoán Braxe é un deses creadores, tes- 
temuña do seu tempo e da cidade que agora mesmo lle 
rende xusto homenaxe con esta mostra. Artista formado 
nun humanismo xa difícil de atopar nos nosos días. 
Consciente do momento, da sociedade e do debate no 
que se vive neste tempo de fin de milenio: Excelente debu- 
xante, pintor, gravador e escultor que busca comunicarse 
coa plástica, expresar as tensións, as ansias de comuni- 
cación que toda sociedade leva dentro de si. Esa poética 
está na súa particular obra, no seu estilo. A súa inconfun- 
dible contribución de espírito impregna as súas creacións. 
Braxe prolonga así a ansia comunicadora máis alá da 


arte, incluso na súa incansable e constante contribución, 
na actividade sensibilizadora dende ese foro que é o 
Ateneo Ferrolán, seguidor das mellores tradicións intelec- 
tuais e sociais de Ferrol. 

Dende a Deputación da Coruña agrádanos 
poder contribuír a este xusto recoñecemento á dedicación 
e á cualidade que resume toda a obra e a traxectoria vital 
de XOÁN BRAXE, contribución imprescindible que nos 
enriquece a todos. 


Xosé Luís Torres Colomer 
Presidente da Deputación Provincial da Coruña 


E BoNnitrAcio BORREIRO FERNÁNDEZ: CONCELLEIRO DE CULTURA DO COCELLO DE FERROL 


Supón para min un pracer presentar neste espacio e cunha entidade xa paradigmática da vida cultural de Ferro, 
que é o Ateneo, a obra de Braxe, un home que ademais de amigo é un verdadeiro traballador da arte, como a el mesmo 
lle gusta definirse. Nun momento da historia da arte no que o concepto de creatividade non soe ir parello a termos de 
gozo estético, porque a realidade nos golpea día a día nas meixelas sobre o ilusorio da empresa, o compromiso de Braxe 
co momento histórico que lle toca vivir, dános unha lección, ó través da súa obra, profundamente contemporánea e, ata 
que punto, o compromiso en absoluto vai reñido coa creatividade, aínda que o froito non resulte (conscientemente) com- 
pracente para determinadas conciencias e miradas adurmiñadas. 


Nesta retrospectiva, tan esperada por aqueles que figuramos entre os entusiastas da súa obra, Braxe deléitanos 
con traballos xa coñecidos así como con obra de máis recente creación, dando a coñecer un labor rico e variado que 
moitos entendidos se empeñan en encadrar na órbita estilística dun expresionismo de corte surrealizante inspirado por 
forte contido social. Tanto ten. O realmente importante nestes tempos de certo desconcerto, de desorientación, é que a 
arte, a arte verdadeira, nos axude a atopar un camiño sincero, un camiño de luz no que a memoria, o compromiso e a 
creatividade actúen como faros que nos orienten no complexo porvir do xa inminente século XXI. 


EH José RAMÓN DOCAL LABAÉN: PRESIDENTE DA FUNDACIÓN CAIXA GALICIA 


Xoán Xosé Braxe é un artista entrañable unido ás súas raíces sociais e xeográficas, a través das que se 
nutre a súa obra. Ferrolán de nacemento e adopción, Braxe asómase a través de vintecinco anos da súa obra ós 
seus propios paisanos, que agora lle renden homenaxe que sen dúbida merece, pese ó exceso de anomimato que 
caracteriza non só á maioría dos autores plásticos, senón en particular á súa persoa, caracterizada pola modestia 
e o traballo. Pero xa é hora de que florezan tamén este tipo de iniciativas, nas cales o protagonista non é posible- 
mente o autor, senón os que conviven co artista e lle agradecen O seu testemuño artístico, nunha terra que ha ter na 
cultura tamén un dos seus máximos puntos de referencia. 


Para quen coma min, preside a Fundación Caixa Galicia, entidade que precisamente quere non só estar en 
Ferrol senón converter a esta cidade nun dos focos da súa proxección cultural por toda Galicia, é un orgullo com- 
probar que nesta ría radica un viveiro importante de artistas de tódalas artes, desde a literatura á expresión plás- 
tica. Entre todos, como neste caso o Ateneo, debemos da-lo pulo e a proxección que merecen os nosos propios auto- 
res. A arte, non o esquezamos, é quizais o máximo expoñente do desenvolvemento dun pobo. Economía e Cultura 
deben camiñar de forma parella, construíndo unha nación de cidadáns prósperos e ceibes. 


Confío en que, a partir de agora, coa proxección política que sen dúbida terá esta iniciativa, Braxe sexa 
máis prolífico nas súas exposicións e que nos permita gozar máis da súa obra a aqueles que somos apaixonados 
da arte e a cultura. 


MI Eulistco ZAERA Ríos: PRESIDENTE DO ATENEO FERROLÁN 


Xoán Braxe, o artista e a persoa, dous conceptos 
sempre interrelacionados, e no caso de Braxe absoluta- 
mente integrados. 

É a persoa a que trasloce na obra, é o artista o 
que está marcado, empapado pola personalidade clara- 
mente definida dun home incardinado no seu medio natu- 
ral, social e cultural. 

Xoán Braxe, unha realidade xenuinamente ferro- 
lá, un artista plástico impregnado do ambiente da cidade 
á súa realidade, Bazán, os círculos artísticos e culturais, 
os arredores como fonte de inspiración paisaxística, os 
mestres pintores cos que lle tocou vivir (Villaamil, 
Segura...), como formadores e conductores das súas incli- 
nacións e tendencias artísticas salpicadas de grandes 
compoñentes autodidactas. 

A evolución da súa producción artística que 
comeza no debuxo e pasa pola pintura e o gravado cul- 
mina na escultura tanto de pequeno como de gran forma- 
to, traballando a madeira e diversos metais. O seu paso 
polo Taller de Carpintería de Bazán serviulle de base para 
o coñecemento e tratamento destes materiais. 

Non nos cansamos de repeti-la teimuda indife- 
rencia, cando non desprecio, do pobo ferrolán polos seus 
artistas...; habería que insuflar dalgun xeito certas doses 
de "chauvinismo"..., pero si ademais, coma neste caso, se 


dá un exceso de anonimato, de non querer figurar, de non 
aparecer..., quedan poucos argumentos para reivindicar 
unha figura singular, de gran dimensión humana e artísti- 
ca. 

Naturalmente que ten que se-lo ATENEO 
FERROLÁN, ó que BRAXE dedicou tamén uns cantos anos 
da súa vida con contribucións valiosísimas no eido das 
Artes Plásticas, o que tenta darlle á figura humana e artís- 
tica de XOÁN BRAXE o lugar que lle corresponde no 
panel de artistas ferroláns pola obra realizada e pola que 
non dubidamos ha seguir realizando. 

ÓS artistas, cando finan, ninguén lles nega o 
recoñecemento, e se lles louban as virtudes ignorando os 
defectos ou sombras que como humanos todos temos, 
pero coidamos que é moito máis fermoso e gratificante 
para todos recoñece-la obra do artista vivo e aínda atre- 
verse, os que as vexan, a resalta-las sombras que poida 
haber. 

O recoñecemento é unha compensación e un estí- 
mulo, e xunto coas críticas poden facer de acicate e 
impulso para continua-lo labor creador. Sei que neste 
caso todo o que se faga e diga axudará e dará novas 
enerxías a esta figura artística e humana que el mesmo 
non quere destacar, pero que non pode pasar esquecida 
polos que estimámo-la súa obra e queremos sexa coñeci- 
da e gozada por todos, sabendo quen é o autor. 


EH DANIEL CORTEZÓN 


Cando nas súas esculcas encol dos limiares da 
pintura e da poesía, G.E. Lessing se enfronta ó tema da 
expresión do "grado verdadeiramente patético" da dor 
inaudible que pode atoparse no LAOCOONTE en com- 
paranza coa manifestación audible da dor tráxica que 
Sófloces pon nos beizos de Filoctetes, chega á conclusión 
de que Laocoonte non berra, que ten a boca pecha coa 
dignidade da dor contida, e que esta é a maneira de 
expresala: "La completa abertura de la boca forma en 
pintura una mancha y en escultura una cavidad de efecto 
desagradable a más no poder...". 

Para Lessing, pois, a procura do equilibrio e a 
beleza, aínda nas situacións agonísticas, fixo que na arte 
grega, se ben puidera manifestarse na palabra dramatúr- 
xica, non fose así cando a situación tráxica fose repre- 
sentada nas artes plásticas. O escultor, ou os escultores, 
do LAOCOONTE non quixeron facelo berrar porque de 
manifesta-la beleza do feito tráxico (a loita coas serpes 
encadeantes) axunguido á dor, pasaría a expresa-lo 
aspecto noxento, a imaxe fea da distorsión física das fau- 
ces e da gorxa: o desagradable oco da boca. "Acaso", 
pregunta Lessing, "3É mester que un deus berre para 
manifesta-lo porvir?". Pero un home, si; Filoctetes, si. E 
máis para se laiar e protestar polas decisións dos deuses, 
pola dor non xustificada e a angustia presente. 


Chegamos aquí a atopa-las roturas da arte 
moderna, que considerou o feo, e aínda o teratalóxico, 
coma máis interesante, coma máis profundo e real; o que 
"vai a máis", como dicía Castelao, e polo tanto máis ó 
encontro da verdade. Velaí a arte de Xoán Xosé Braxe. 
Unha arte sen concesións, mesmo polo seu compromiso 
ético. 

Braxe, en boa parte da súa obra (poñamos por 
exemplo a serie irmandiña) fai berrar ó ceo ós persona- 
xes que xorden distorsionados, beizos e bocas abertas 
nun frémito pola loita, a derrota e a dor. Braxe non foxe 
da expresión patética que "afea" a realidade que de seu 
é monstruosa. Pola contra, Braxe caletra nese mundo e ten 
a valentía de mostralo, a valentía dos solitarios, dos que 
camiñan sabéndose sós e a contracorrente, e brada ás 
parellas coa súa obra e nela. Berra porque os seus perso- 
naxes non son deuses que falan a modo e transfiren res- 
ponsabilidades ós homes dende o podio do Olimpo e da 
ataraxia do ethos; nin teñen por que compo-lo aceno, nin 
queren, nin poden, pois son quintaesencias da dor do 
mundo, de seres esnaquizados pola vida, asoballados 
polo poder, doídos porque na realidade os berros da ver- 
dade non chegan a ningures, asulagados polo camiño. 

A súa obra pode se-lo ollo refulxinte que xorde 
axexando trala fiestra dunhas mans sarmentosas; ou o 


E MaAnueL Pérez GRUEIRO 


Despois de moito tempo, o artista ferrolán Xoán 
Braxe volve expoñer. Sen máis, esta é xa unha moi boa 
nova. Este autor non soe prodigarse amosando a súa 
obra, abundante por certo. Braxe traballa, traballa moito 
e ben, máis non dá a coñecer como debera o seu labor, 
rico e variado. Esta mostra no Ateneo Ferrolán inclúe 
pezas en varias técnicas e disciplinas de épocas diver- 
sas. Podemos ver, entón, unha retrospectiva e tamén obra 
nova. 

Indo atrás no tempo, recordamos unhas poucas 
exposicións, dosificadas, e logo un silencio que dura xa 
varios anos. Lembro ter feito unhas notas sobre as reali- 
zadas en 1982 e 1984, as dúas tamén no Ateneo, así 
como a de 1986, na desaparecida sala subterránea do 
Concello de Ferrol. Houbo outras en Mugardos, Neda e 
Caranza, antes ou despois, feitas máis que nada a rogos 
de amigos e compañeiros. Temos que anotar, asemade, a 
erección, na rúa, dun dos seus proxectos máis ambiciosos: 
o monumento ós mártires do Dez de Marzal, hai xa case 
unha década. Un tempo antes, fora inagurado o seu pri- 
meiro conxunto escultórico destinado a un lugar público: 
o monumento ó Médico Cebreiro (D. Paco de la Merced), 
en Neda. 

Estes case dez anos sen poder ver publicamente 
a súa obra son moitos, na vida e no traballo dun creador. 
Podemos facer, entón, tamén nós, unha retrospectiva. Por 
iso podemos recoller algunhas das cousas que diciamos 


naqueles momentos, e que manteñen a súa razón. 
Referíndonos á mostra de óleos e debuxos de 1982, 
extraemos: 

"A obra de Braxe sempre merece unha atención 
especial, pola súa técnica, pola súa creatividade e pola 
súa filosofía. Tecnicamente, é un home afinado, cunha 
seguridade no seu traballo e un dominio innegables, xa 
recoñecidos, sobre todo no debuxo. As pezas presentes 
son unha clara mostra da súa creatividade, para o que 
combina axeitadamente numerosos símbolos, aplicados a 
proclamar unha mensaxe. Esa simboloxía pode entender- 
se facilmente —aínda que nalgunha ocasión necesite 
algunha explicación, inlcuso para os iniciados- e en cada 
mirada, en cada análise, vanse descubrindo novos ele- 
mentos". 

Na de 1984 xa introduce a escultura, xunto á 
pintura e ó debuxo. "Este artista ferrolán ten xa detrás 
seus anos de traballo, moito camiño andado, sendo un 
home coñecido —a pesar de que non gusta reiterarse nas 
salas de exposición, preferindo manterse un pouco á 
marxe- cun labor calado, pero constante, diversificador, 
inquedo e xeralmente non ben comprendido e incluso 
rexeitado por algúns sectores. Este rexeitamento débese, 
en gran medida, non só á súa actitude político-social en 
canto home e artista, senón á súa forma de expresión, que 
choca con encadramentos, con prexuízos e con posturas 
mentais anquilosadas. 


EH MaAnueL Pérez GRUEIRO 


Braxe autodefínese coma un traballador da arte, 
e realmente éo, non descansando xamais nos seus logros, 
saltando cara a diante —ás veces incluso sen demasiada 
seguridade sobre onde caerá- pero con gran valentía nas 
súas propostas e no seu accionar. A busca constante de 
novas formas e resultados, o estudio de diversas técnicas 
e materiais, ás veces de forma autodidacta, transfórmano 
no artista ferrolán con maiores posibilidades. 

Esta exposición inclúe unha selección do máis 
representativo das súas realizacións en pintura e debuxo, 
dende as súas primeiras épocas, hai case dúas décadas, 
ata as súas últimas pezas, aínda non amosadas antes, de 
escultura e tallado en madeira. 

Se é e foi un artista discutido, xamais se lle pode- 
rá negar o seu valor técnico e estético. Domina netamen- 
te O seu oficio, non ten fallos nese aspecto, e é só na temá- 
tica e no xeito de transmitir a súa mensaxe onde asombra, 
inquieta e incluso esperta o rexeitamento daqueles acos- 
tumados ó vello e estancado estilo ferrolán, por lle chamar 
dalgún xeito. 

E como home que busca, tamén se lle debe reco- 
ñecer o seu valor, sen preocupación polos erros ou polos 
camiños aparentemente truncos, creando constantemente. 


Rompe co clásico quefacer de academia e vai gañando en 
rotundidade, no canto da cor, a forma, a expresividade, 
e incluso no modo de aplicación. Nunha etapa posterior 
véselle máis sobrerrealista, con moita simboloxía, pero 
con incorporación da crítica social, atacando diversos 
temas. Tamén a súa mensaxe se fai máis complexa e ase- 
made a súa técnica, no canto da composición dos seus 
cadros, co manexo de distintos campos, compoñendo 
dentro da composición dos seus cadros, usando a cor 
rotunda, aínda que con gradualidades. Utiliza expresiva- 
mente os tons sombríos, pero tamén a cor brillante e 
explosiva. O seu dominio técnico é indubidable, tanto en 
pintura ou debuxo como en tallado en madeira, a súa últi- 
ma contribución". Nalgures escribimos sobre Braxe, inten- 
tando definilo, dicindo que practica un certo "sobrerrea- 
lismo expresionista con contido fortemente social". Creo 
que é bastante máis. Verémolo no Ateneo nesta nova mos- 
tra. 

Para esta nova exposición, ademais de volver 
deleitarnos coa súa obra xa coñecida, esperamos asom- 
brarnos coas novidades. 


HE ANDRÉS SANTALLA LÓPEZ - MANUELA SANTALLA LÓPEZ 


A MIRADA SINGULAR DUN ARTISTA POLIFACÉTICO 


Tras vinte anos de amizade con Braxe, non deixa de 
sorprendernos a súa arte polifacética: pintura, escultura, gra- 
vado, debuxos, ilustracións, murais, carteis... Novas formas, 
diferentes materiais, é dicir, formas diversas vistas/tratadas 
cunha impronta singular, unha mirada braxiana que só X. 
Braxe sabe imprimir ó conxunto da súa obra. 

Como artista, sabe que non hai un camiño único 
para expresarse, sen antes descifrar, día tras día, as propias 
dúbidas, calquera experiencia artística; para así, poder trans- 
mitir emocións máis íntimas. 

Para Braxe a cuestión artística baséase nun matiz 
vivencial. O artista forma parte dunha comunidade determi- 
nada e a súa arte expresa a idea que el posee do mundo cir- 
cundante. 

Serán as propias vivencias e a súa formación artísti- 
ca autodidacta, a que configurarán a súa obra artística, o que 
lle servirá para comprender mellor o seu contorno e a pro- 
blemática dos homes e mulleres que nel viven. Así, en oca- 
sións Os temas repítense ó longo do tempo: a ecoloxía, xen- 
tes marxinadas, etc., aínda que con distintas formas, porque 
Braxe asimila de contado as correntes renovadoras do noso 
século, incorporando no que na súa plástica puidese haber de 
localismo á universalidade da arte. 

Braxe é unha persoa sinxela, un traballador incansa- 
ble no seu traballo e nas artes. É un home cívico, íntegro, 
modesto, culto, un artista alleo ós intereses económicos da 
arte e dos endeusamentos egoístas. Mantén, ó longo da súa 


obra, unha coherencia entre o que quere transmitir e OS SOpor- 
tes e materiais utilizados. Gusta de soportes de gran tamaño, 
de ampla variedade temática, e que non se adaptan Ós pará- 
metros mercantís e comerciais da obra de arte. 

Esta mirada braxiana será a combinación dunha 
persoa coherente na súa vida e na súa Obra, reflexiva, solida- 
ria, cunha profunda independencia de criterio con repecto ás 
"modas" artísticas, cun tratamento diverso da expresión: 
trazo doce no debuxo, xogos de luces, a tenrura en move- 
mento nas súas escultura femininas, o sufrimento e a derrota 
nas súas esculturas irmandiñas... 

Braxe é un dos poucos artistas ferroláns no que a 
temática feminina está moi presente. Pintura, escultura, gra- 
vados, son os soportes na que a mirada braxiana nos achegan 
unhas imaxes intimistas e afables, onde non existe a muller 
como alegoría ética representando a virtude ou a liberdade. É 
unha muller en grandes liñas, en actitudes inquietantes e de 
"guiño" co espectador, cunhas grandes doses de carnalidade 
como amosan as súas últimas pinturas. Como ben dixo Braxe 
nunha ocasión: "na escultura, a maternidade representaría 
unha liña branda do amor materno, como entrega dese senti- 
mento profundo e universal, onde abondan as oquedades, a 
muller como ser receptivo e productora de vida; e unha liña 
dura, representada polas mulleres dos Irmandiños de temáti- 
ca máis dramática, de berro fondo contra a barbarie e a ani- 
quilación". Sen esquecer Braxe, a muller e a súa relación coa 
publicidade, onde a beleza, as flores e outras referencias sim- 


E ANDRÉS SANTALLA LÓPEZ - MANUELA SANTALLA LÓPEZ 


bólicas están suxeitas ós mecanismos do consumo, pero ás 
que Braxe lles dá a volta para amosarnos as diferentes etapas 
da vida: xuventude, madureza, decrepitude, na que nada é 
eterno e perenne, senón que estamos suxeitos a un tempo físi- 
co, que incide nunha concepción diferente das necesidades. 

Como remate destas breves liñas, destacaremos a 
impronta braxiana da súa obra escultórica pública, que parte 
dunha proposta de integración no contorno e contexto onde 
as sitúa. 

No monumento ó médico don Paco de la Merced, no 
Concello de Neda, é de destacar a sinxeleza das figuras a 
tamaño natural, en aceiro inoxidable, figuras non estáticas, 
buscando o movemento a través das sombras segundo a 
orientación solar e a da dobre chapa dos personaxes. 

No concello de Ferrol, o "Monumento ó Dez de 
Marzal", cunhas figuras a tamaño natural, buscando O move- 
mento, rompendo as coordenadas de equilibrio, cunha visión 


dende múltiples enfoques, xogando coa luz solar e as corres- 
pondentes sombras que multiplican as imaxes. 

A súa escultura na praza de Ultramar "A 
Maternidade", unha nai co seu bebé, fundidos no volume de 
pezas ocas, movemento do conxunto co efecto do vento nos 
cabelos e nas roupas da nai. 

A súa fonte decorativa, a "Fonte da Ranita", no pei- 
rao de Curuxeiras, unha composición que rompe o equilibrio 
producindo efectos de movemento tanto polo deseño dos gol- 
fiños (nas pezas individuais e no global do conxunto) como 
no complemento que supón a auga nos chorros centrais e nos 
laterais onde se sitúan as ras. 

Como amigos de Braxe e admiradores da súa obra, 
tan só amosar o noso agradecemento a todos aqueles que 
fixeron posible esta exposición. 


so TRO 


EH Roeserto CastEeLEIRO 


BRAXE PARA DESMEMORIADOS 


O brazo pode que sinale a Bazán, Mariña, Astano, 
Ou tamén, sinal de tráfico. Pola contra, o brazo levoume a 
pasados tempos. 

Sempre de negro, nun recuncho, preto do altar da 
Escola Obreira. Misa de oito na compaña litúrxica dos reli- 
xiosos educadores da Orde francesa fundada polo aristócrata 
La Salle. O home enloitado co bispo mindoniense Arriba y 
Castro van ser arte e parte nunha limpeza ideolóxica no senso 
republicano, como idiomático (viñeron de Burgos), relixiosa. 
"Pois hoxe —dime unha monxa progre— sonche os primeiros 
na clase de galego. Non sei onde ten Braxe o monumento ese 
do Marzal". PAÍS! 

Braxe, oito anos, de Caranza, fai ringleira tódolos 
días, brazo militarizado e canto marcial nesta Escola: 
"Tiveches moita sorte, pois non caiches en D. Manuel ca 
"negrita" (con cantos de metal)". Reyes dubida que home tan 
choqueiro semellara o famoso menciñeiro Dr. J. D. Manuel 
tiña "preferidos", Braxe soubo de copias —toda a noite— e da 
"negrita". 

Seis longos anos tivemos "educación" e afinamos 
con "Isabel y Fernando", "Cara al Sol", "Cristo Reina", 
"Salve regina", "De profundi", "Acordémonos que estamos 
enlasantapresenciadeDios", rosarios e ledaíñas. Misa tódolos 
domingos e festas de gardar. A nosa desemellanza, non sabe 
o Canto ó Niño Jesús de Praga (cando non era comunista); 
non foi congregante: quizais pesou O ser caranceño, xente 
revirada. 

A peza modernita chamada Escola Obreira tirouna 
Bazán. Nada de laios no Aniversario. 

Na Bazán, seguiron as formacións paramilitares e 
completamos cánticos: "Yo tenía un camarada", "Cubre tu 
pecho de azul español", "Gibraltar, Gibraltar", "Calvo 
Sotelo", "Somos obreros de España"... 


Nunca esquecimos a somanta que levou Docal polo berro 
"Viva la República" ou cando botaron a Benito "el 
Protestante" por non reza-la "Salve". 

A primeira vez que tivemos oportunidade, demos a 
coñecer boa parte da súa obra na cidade chamada Caranza; en 
tres colexios e cun triste catálogo (branco e negro, pois o 
Concello non tiña para máis). Unha primeira pedra na 
Cultura do Liceo "Rubia Barcia". 

"Se traballara en "Rodolfo Lamas" ou de remacha- 
dor (moita xente mergullada na droga báquica), pode que 
non fixera a miña obra". 

Sabe do endurecemento da madeira e xeadas no 
Plan do Asteleiro. Creo, chegou a responsabilidades nas bota- 
duras. 

";Quen podería ser o ferrolán deste ano? Braxe. 
Quita, menuda pintura. Deprímete. Penso —rematou— no Juan 
Pardo." 

Tiveron a súa data confrarías, imaxinería, capu- 
chóns, Cristo de Velázquez. Braxe non tivo data. 

Naquel Ateneo que xente obreira denunciou como 
obrerista, traballa no anonimato con outros da Xunta de 
Goberno. D. Miguel, o impresor, pídelle que deixe o anoni- 
mato, "pois, como Artista, prexudícasme". 

Imeldo Corral, home silencioso, Coruña acolleu a 
súa obra. 

O arquivo musical do G. Baudot está na Coruña. 

O arquivo de Cine do X. Luís mercouno Coruña. 

Braxe é Memoria para Irmandiños, Fixidos, Xente á 
marxe, Mulleres, Lourenzo Valera, D. Paco o da Merced, 
Luís Seoane, Celso Emilio, Lorca, Antonio Machado, Lueiro 
Rey, León Felipe, Rafael Dieste, Alberto... 


"Hasta cuándo durarará este silencio" (Lueiro Rey). 

BIOGRAFÍA IMPOSIBLE DUN artista QUE NUNCA PRETENDEU SER "Artista" 


Xoán X. Braxe Rei naceu o once de novembro de 
1938, en Caranza (Serantes). O seu pai, José Brage Lourido, 
é natural de Caranza e traballou na Empresa Nacional Bazán 
como mestre de aprendices no gremio de soldadura. A súa 
nai, Ana Rey Tenreiro, é, igualmente, natural de Caranza. O 
seu avó -mestre carpinteiro da Maestranza da Armada 
Española e, posteriormente, mestre de gálibos da 
Constructora Naval (hoxe E.N. Bazán)- foi un dos referentes 
no inicio da profesión de carpintería. 

As súas primeiras ensinanzas cursounas nas Escolas 
de Fillos de Obreiros da Bazán, rexidas polos Irmáns de La 
Salle. Ós 15 anos ingresou nesta como aprendiz de carpintei- 
ros. Acudiu ós concursos de traballos de ebanistería promo- 
vidos pola mesma, nos que alcanzaría o terceiro premio no 
ámbito nacional. Unha das súas afeccións na adolescencia 
era copia-los personaxes dos tebeos, como principiante e sen 
ningunha preocupación artística concreta. 

Partindo da súa afección ó debuxo e, dunha manei- 
ra espontánea e intuitiva, trata de amplia-los seus coñece- 
mentos cuns libros do debuxante catalán Emilio Freixas. As 
súas primeiras pinceladas noveis foron guiadas polos 
Manuales "Meseguer". As súas ansias no dominio da cor, da 
man do libro "Teoría de los Colores" de F. Pérez-Dolz, leva- 
ríalle a realizar innumerables series cromáticas no seu tempo 
de ocio. Estes estudios reflectiranse posteriormente nos mati- 
ces coloristas da súa obra adulta. 


A mediados dos anos 60, e despois dun largo pe- 
ríodo traballando de forma autodidacta, trabou contacto con 
Pérez Villaamil. Acudiu ás súas clases de pintura, percorren- 
do e pintando de forma asidua os arredores de Ferrol, en 
compañía do propio Villaamil e o seu grupo de alumnos. Da 
man do seu profesor, realizou a primeira exposición no ano 
1968 na antiga sala AFFA. Durante este período, introduciu- 
se nos círculos de artistas ferroláns, acudindo ás charlas que 
se realizaban nos diversos locais da cidade. Despois deste 
período, continuou en solitario tratando a presentación da 
figura humana e, ademais, realizou os seus primeiros grava- 
dos en madeira. 

No ano 1974, recibe o "3.” Premio de Gravado en 
Madeira" na Trienal de Santiago de Compostela e o "1.? 
Premio de Pintura Ciudad de Ferrol". 

Co obxectivo de puli-la súa técnica de debuxo, no 
ano 1975 acode ás clases que impartía o pintor Ricardo 
Segura Torrella. Con el cambiou profundamente a súa forma 
de entende-los ritmos e a expresión artística. 

A mediados dos anos setenta, formou parte do 
Grupo de Pintores Ferrolanos, realizando exposicións en 
Ferrol e A Coruña, co nome de "Salón de Mayo". 

No ano 1979, ingresa como vocal de "Artes 
Plásticas" na directiva do Ateneo Ferrolán. Nesta entidade 
realizou o labor de ilustrador de carteis, programas de man e 
cadernos para as diversas actividades culturais. En relación 


MI BEATRIZ BRAGE DÍAZ - MARÍA BRAGE DÍAZ 


con esta faceta realizou ilustracións de libros e teses douto- 
rais dos seus amigos. 

Esta época é recordada especialmente polas súas 
fillas, non só polos innumerables actos culturais ós que acu- 
dimos levadas da man do seu pai e a súa nai, senón tamén 
polos seus contactos coa pintura, as exposicións, a lectura, a 
natureza e a música. 

Xa nos anos oitenta, comezou a esculpi-las súas pri- 
meiras figuras realistas en madeira, nas que sintetizou for- 
mas e volumes. O seu inicio na escultura produciuse polos 
seus coñecementos técnicos da madeira, obtidos no desem- 
peño do seu traballo como carpinteiro. De forma autodidacta 
acomete o gravado á augaforte. As dúas actividades, que 
practicamente o absorberon nesta década, culminaron coa 
súa obra escultórica-pictórica "Os Irmandiños". 

A súa primeira escultura pública foi o monumento a 
D. Paco de la Merced, médico altruísta, promovido polo 
Concello de Neda, situada fronte á Casa da Cultura desta 
localidade. 

A finais da década dos oitenta, realizou o 
"Monumento ó Dez de Marzal" a proposta dos sindicatos da 
localidade ferrolá . A principios dos anos noventa, deseñou e 
realizou a "Fonte da Ranita", un conxunto decorativo onde o 
movemento da auga que fai lixeira a pesadez do bronce é un 
todo, e que se encontra no porto de Ferrol. No ano 1995 rea- 


lizou, a petición da Asociación de Veciños de Ultramar, a 
figura da "Maternidad", representada por unha nai co seu 
fillo en memoria da emigración galega. Encóntrase situada 
na rotonda da Villa Soledad. 

Aínda que o noso pai é pouco dado á haxiografía, 
sobre todo cando se trata de falar del, resulta inevitable que 
destaquemos aquí a súa exemplar actitude en tres dos roles 
que mellor desempeñou: o de traballador, o de pai e o de 
artista. 

Salientamos, pois, O seu máximo respecto polo tra- 
ballo ben feito, a persistencia e a disciplina, que durante anos 
forxou na Bazán. Pero, tamén, a súa preocupación pola fami- 
lia. A nós, desde moi pequenas, foinos inculcando o empeño 
na consecución dunhas metas e unha razón de vida, a busca 
de coñecemento, O goce e a conservación da natureza e 
outros comportamentos cívicos e sociais. En fin, como artis- 
ta, O noso pai non é proclive a teorizar sobre a súa obra. El 
estima que nela reflicte as súas propias actitudes, inquietudes 
e filosofía diante da vida. O traballo artístico é considerado 
por el como unha acumulación de saberes para forxa-la súa 
propia personalidade. Eso explicaría a súa parquedade en 
exposicións, xa que o seu fin primordial non é a exhibición 
da súa obra. 

EPÍLOGO 


Como remate a todas estas verbas aquí vertidas, quero eu tamén poñer o meu contrapunto. 

E ben certo que os amigos téñense para as ocasións, e sobre todo para louvar a un. 

Cando lles pedín se querían colaborar no catálogo da mostra, encontreime, máis que colaboración, entu- 
siasmo en todos eles. Ese entusiasmo, penso eu, que os levou a unha definición da miña personalidade e obra que 
me sinto fóra de lugar, pois é inmerecente. 


Asemade quero a todos eles agradecerlles o esforzo que tiveron que facer para compoñer tantas louvanzas. 


Tamén quero agradecer ó Ateneo e Ás institucións que fixeron posible esta mostra. 

MONUMENTO A DON PACO DE LA MERCED. Aceiro inoxidable, bronce e cemento 


MONUMENTO Ó DEZ DE MARZAL (escultura y detalle) 


. O IS 


PROA Ts Oso 


FONTE DA RANITA. Bronce 


ESTATUA BARRIO DE ULTRAMAR. Bronce 


MEU PAI. Óleo s/Lenzo (65 x 55 cm) 


PILAR. Debuxo - LApis (100 x 7O cm) 


£ 


NENA. Óleo s/Lenzo (100 x 95 cm) 


E 


Debuxo lapis (10O x 7O cm) 


Debuxo lapis (10O x 7O cm) 


IRMANDIÑOS. Madeira (180 cm) 


RAS 


IRMANDIÑOS. Madeira (180 cm) 


IRMANDIÑOS. Madeira (17O cm) 


IRMANDIÑOS. Madeira (150 cm) 


RSE 


UllMititar (z 
NTE 

IRMANDIÑOS. Acrílico - Cartón (180 x 90 cm) 


IRMANDIÑOS. Acrílico - Cartón (100 x 80 cm) 


SE AS SS 


IRMANDIÑOS. Acrílico - Cartón (150 x 80 cm) 


IRMANDIÑOS. Acrílico - Cartón (150 x 90 cm) 


IRMANDIÑOS. Xilografía (62 x 45 cm) 


IRMANDIÑOS. Xilografía (62 x 45 cm) 


DEZ DE MARZAL. Augaforte (44 x 36 cm) 


DEZ DE MARZAL. Augaforte [44 x 36 cm) 


Debuxo cartón (140 x 10O cm) 


Debuxo cartón (140 x 10O cm) 


ESCULTURA. Madeira (120 cm) 


ESCULTURA. Madeira (60 x 5O cm) 


TESTA MARÍA. Madeira (4O cm) 


TESTA BEATRIZ. Madeira (40 cm) 


Acrílico - Óleo - Lenzo (150 x 12O cm) 


Acrílico - Óleo - Lenzo (130 x 13O cm) 


Acrílico - Óleo - Lenzo (120 x 12O cm) 


Acrílico - Óleo - Lenzo (100 x 80 cm) 


Acrílico - Óleo - Lenzo (100 x 80 cm) 


Acrílico - Óleo - Lenzo (120 x 120 cm) 


Augaforte (50O x 4O cm) 


Madera. (80 cm) 


Augaforte e xilografía 


Madeira (7O cm) 


Gravado e Area. (90 x 35 cm) 


"des Sd 
Acrílico - Óleo - Area (120 x 90 cm) 


Gravado (55 x 4O cm) 


Augaforte e buril (62 x 5O cm) 


ESCULTURA. Madeira (80 cm) 
(Propiedade do Ateneo Ferrolán) 


